|  |
| --- |
| **Ceardlann comhairliúcháin do scoláirí iarbhunscoile** **Próiseas molta (1 uair 20 nóim.)**1. **Réamhrá don seisiún**

Mínigh do na scoláirí gurb é cuspóir an tseisiúin éisteacht lena smaointe agus moltaí do OCG sna scoileanna. Abair leo go n-úsáidfear an t-aiseolas mar bhonn eolais do na smaointe agus do na moltaí a chuirfear faoi bhráid an Aire Oideachais. Tá sé tábhachtach go dtuigfeadh na scoláirí go bhfuil daonlathas ag baint leis seo agus go bhfuil tábhacht lena dtuairimí. Tá sé tábhachtach freisin go dtuigfidís go roinnfear a dtuairimí le CNCM go rúnda agus nach n-ainmneofar aon duine ar leith. Mar sin féin, ba cheart teorainn na rúndachta a shoiléiriú dóibh agus é a chur in iúl nár mhór don duine é a thuairisciú dá ndéarfadh scoláire aon rud a chothódh imní faoina shláinte nó faoina leas. Anuas air sin, ní mór é a chur ina luí orthu nach ann don cheardlann chun plé a dhéanamh ar a n-eispéiris/iompar féin nó chun plé a dhéanamh ar eispéiris/iompar daoine eile. Is é is aidhm leis an gceardlann plé a dhéanamh ar smaointe maidir leis an eispéireas a bhíonn ag daoine óga le OCG sna scoileanna. 1. **Conradh grúpa/bunrialacha**

Mínigh go gcaithfear bunrialacha a leagan amach le gur féidir le gach duine labhairt, le go gcloisfear gach duine agus le go mothóidh gach duine sábháilte. Déan tobsmaointeoireacht leis an ngrúpa chun na rialacha a cheapadh Chun tús a chur leis seo, fiafraigh díobh *‘Cad a chuirfeadh ar do chompord thú agus tú ag glacadh páirte sa ghrúpa?’* Agus *‘Cén cineál ruda a d’fhágfadh míchompordach thú agus a chuirfeadh bac ort páirt a ghlacadh sa ghrúpa?’* 1. **Gníomhaíocht tosaigh**:

Tar éis aidhm an tseisiúin a mhíniú agus na bunrialacha a cheapadh, cuir an cheist seo....***Nuair a chloiseann tú Oideachas Caidrimh agus Gnéasachta (OCG) cad a thagann chun cuimhne?***Iarr ar an scoláire an cheist a fhreagairt as féin ar dtús ar post-it.Roinneann an scoláire an freagra a bhí aige lena chomhscoláire, más mian leis. Iarr orthu siúd atá sásta freagra a roinnt sin a dhéanamh leis an ngrúpa iomlán. D’fhéadfadh sé gur mhaith le scoláire eile an post-it a chur ar an gclár bán nó in áit lárnach.Déan taifead ar na smaointe agus ar na híomhánna a thagann chun cinn. Ina dhiaidh seo, tabhair míniú gairid ar a bhfuil i gceist le OCG. (Úsáid an bhileog leis na téamaí a bhaineann le OCG sa tSraith Sóisearach agus sa tSraith Shinsearach chun a bhfuil i gceist leis an ábhar a léiriú). Mínigh gur féidir OCG a mhúineadh as féin nó mar chuid de OSPS nó ábhair eile.1. **Ceisteanna**

**Céim 1** ***Anois agus tuiscint shoiléir againn ar a bhfuil i gceist le OCG, smaoinígí siar ar an eispéireas a bhí agatsa le OCG ar scoil agus tabhair uimhir 1-10 dó, ciallaíonn 1 go raibh sé go hainnis agus ciallaíonn 10 go raibh sé ar fheabhas.***Fiosraigh an scéal a thuilleadh agus cuir ceisteanna amhail na cinn seo a leanas orthu – *An dtabharfá X dó? Cé na gnéithe nach raibh go maith faoi? Nó cé na gnéithe de a bhí go maith le gur thug tú 7 dó? Cad a bheadh i gceist le 10?*Agus tú ag coinneáil leis an gceistiúchán, níor mhór moltaí a fháil a bhaineann le réimsí seachas an curaclam (e.g. an gcuireann an caidreamh idir an múinteoir agus an rang isteach ar an scéal?) **Céim 2** Tar éis eolas a fháil ar na gnéithe a bhí go maith agus nach raibh chomh maith sin agus cén fáth a raibh siad nó nach raibh siad go maith, fiafraigh de na scoláirí cé na rudaí ba cheart a dhéanamh sna ceachtanna OCG dar leo. Úsáid an clár nó smeach-chairt agus scríobh an cheist– ***Cad iad na rudaí tábhachtacha ar cheart go mbeadh daoine óga ag foghlaim fúthu in OCG?*** Cuir tús leis seo le tobsmaointeoireacht.Glac leis na moltaí a dhéanann na scoláirí mar chuid den tobsmaointeoireacht. Ansin, taispeáin an Brat-phóstaer do na scoláirí agus iarr ar na scoláirí ***na 3 rud is tábhachtaí*** *ba cheart do dhaoine óga a fhoghlaim* a scríobh ar post-it.(Is féidir leis an scoláire na rudaí sin a lua mar chuid den tobsmaointeoireacht nó topaicí eile atá ar an bpóstaer nár smaoinigh siad orthu a lua)Cuirtear na post-its ar bhalla agus ansin, aontaíonn an grúpa ina iomláine cé na trí thopaic is coitianta a tháinig chun cinn as measc an ghrúpa.1. Ceist dheireanach *–* ***Cad atá ag teastáil le go n-oibreoidh sé seo? Cad a chuirfeadh le heispéiris foghlama dearfacha OCG do dhaoine óga sna scoileanna?***

D’fhéadfaí post-its a úsáid don cheist seo arís nó plé oscailte a dhéanamh ar an gceist – ag brath ar an ngrúpa1. Cad a tharlaíonn don aiseolas anois?

Gabhtar buíochas leis na scoláirí as a bheith rannpháirteach agus cuir i gcuimhne dóibh go mbeidh na smaointe mar bhonn eolais le hobair CNCM agus curaclam nua á fhorbairt i gcomhair OCG. Tá a dtuairimí an-tábhachtach sa phróiseas seo. Is féidir an nuacht is déanaí maidir leis an athbhreithniú a fháil ar https://www.ncca.ie/ga/an-teolas-is-déanaí-agus-imeachtaí/comhairliúcháin |

Nuair a bheidh an t-athbhreithniú déanta ag scoileanna, ba cheart na príomhsmaointe a chur chuig CNCM ach ríomhphost a chur chuig: RSEreview@ncca.ie